CELEX: 22011D0098
Language: sk
Date: 2011-09-30 00:00:00
Title: Rozhodnutie Spoločného výboru EHP č. 98/2011 z  30. septembra 2011 , ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP

1.12.2011   
            
            
               SK
            
            
               Úradný vestník Európskej únie
            
            
               L 318/36
            
         ROZHODNUTIE SPOLOČNÉHO VÝBORU EHP
   č. 98/2011
   z 30. septembra 2011,
   ktorým sa mení príloha XI (Elektronická komunikácia, audiovizuálne služby a informačná spoločnosť) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XI k dohode bola zmenená a doplnená rozhodnutím Spoločného výboru EHP č. 79/2011 z 1. júla 2011 (1).
            
         
               (2)
            
            
               Rozhodnutie Komisie 2009/343/ES z 21. apríla 2009, ktorým sa mení a dopĺňa rozhodnutie 2007/131/ES o povolení využívania frekvenčného spektra pre rádiové zariadenia používajúce ultraširokopásmové technológie spôsobom harmonizovaným v Spoločenstve (2), sa má začleniť do dohody.
            
         
               (3)
            
            
               Rozhodnutie Komisie 2009/381/ES z 13. mája 2009, ktorým sa mení a dopĺňa rozhodnutie 2006/771/ES o harmonizácii rádiového frekvenčného spektra na využitie zariadeniami s krátkym dosahom (3), sa má začleniť do dohody,
            
         PRIJAL TOTO ROZHODNUTIE:
   Článok 1
   Príloha XI k dohode sa mení a dopĺňa takto:
   
               1.
            
            
               Do bodu 5cw (rozhodnutie Komisie 2007/131/ES) sa dopĺňa tento text:
               „ , zmenené a doplnené týmito právnymi predpismi:
               
                           —
                        
                        
                           
                              32009 D 0343: rozhodnutie Komisie 2009/343/EÚ z 21. apríla 2009 (Ú. v. EÚ L 105, 25.4.2009, s. 9).“
                        
                     
         
               2.
            
            
               Do bodu 5cz (rozhodnutie Komisie 2006/771/ES) sa dopĺňa táto zarážka:
               
                           „—
                        
                        
                           
                              32009 D 0381: rozhodnutie Komisie 2009/381/ES z 13. mája 2009 (Ú. v. EÚ L 119, 14.5.2009, s. 32).“
                        
                     
         Článok 2
   Znenie rozhodnutí 2009/343/ES a 2009/381/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 1. októbra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. septembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 262, 6.10.2011, s. 50.
   
      (2)  Ú. v. EÚ L 105, 25.4.2009, s. 9.
   
      (3)  Ú. v. EÚ L 119, 14.5.2009, s. 32.
   
      (4)  Ústavné požiadavky neboli oznámené.